als_Latn dik_Latn sag_Latn
aSport.info – Kampionët e Shqiprërisë, Skënderbeu, ka qënë jo vetëm aktive në afatin kalimtar të verës, por ka bërë goditje nga më të mëdhatë për kampionatin shqiptar, duke u përgatitur në mënyrën më të mirë për një surprizë në Europë.
Klubi juglindor ka reguar shpejt pas disa largimeve në fillim të afatit kalimtar si Bicaj, Gvozdenovic, Fagu apo Pejic, me të cilët nuk u gjet marrëveshja financiare. Afrimi i korçarit Tefik Osmani ishte i pari, një lojtar me të cilin dhe tifozët identifikohen. Nga Besa u rikthye dhe mbrojtësi Jashanica, i huazuar një vit më parë, si dhe një nga lojtarët më të mirë të Superligës, Bernard Berisha. Edhe sulmuesi Sefa do të linte kavajasit për kampionët, sulmuesi me karakteristika fizike shumë të ngjashme me Pejic. Për më tepër marrja dhe e lojtarit më të mirë të vitit të shkuar, Gerhard Progni nga Kukësi ishte goditja e cila i dha formë mesfushës së kampionëve.
Megjithatë nuk ishin kaq goditjet e Takaj. Shumë i përfoluri Elvis Bakaj ishte goditja tjetër e madhe, duke e rrëmbyer ish lojtarin e Partizanit e Dinamos praktikisht nga çdo kundërshtar i kampionatit, si dhe duke i shtuar organikës një lojtar që e ka provuar për disa vite me rradhë që është një hap më lart se Superliga. Megjithatë Bakaj nuk ishte goditja e fundit. E fundit do të bëhej sot, teksa djali korçar Kristi Vangjeli u rikthye në shtëpi, duke firmosur një kontratë 1 vjeçare me ekipin e qytetit të tij. Klauzola në kontratën e ish mbrojtësit të kombëtares i jep mundësinë e largimit në rast oferte të mirë nga jashtë, por si fillim 29-vjeçari do të jetë pjesë për kupat e Europës.
Dhe si përfundim, edhe Sabien Lilaj, tjetër djalosh vëndas, rinovoi në kontratën që përfundonte në fund të sezonit, duke i dhënë besnikëri klubit të tij prej dy vitesh, me të cilin dëshiron të realizojë ëndrrën Europë, duke qënë një nga lojtarët bazë të skuadrës.
Skënderbeu duket gati për Europën, si dhe sërish ekipi për tu mundur sezonin që vjen.
You must be logged in to post a comment Login
als_Latn als_Latn als_Latn als_Latn als_Latn eng_Latn